Jaakko Friman

Jaakko Johannes «Jaska» Friman (født 13. januar 1904 i Tammerfors, død 17. februar 1987 i Tammerfors) var en finsk skøyteløper, som konkurrerte i sprint. Han fikk bronse i de olympiske leker 1928 i St. Moritz. 

 Meritter 
I 1927 vant han sin første internasjonale medalje, da han fikk bronse på 500 meter ved European Workers Championships. Året etter deltok han ved Vinter-OL 1928 i St. Moritz i Sveits, etter at han vant 500 meter i det finske OL-uttaket. I OL fikk han bronse på 500 meter, bak Bernt Evensen fra Norge og finske Clas Thunberg. Denne bronsen delte han med John O'Neil Farrell fra USA og nordmannen Roald Larsen. 

Friman deltok også ved VM på skøyter 1929, som ble arrangert på Frogner stadion i Oslo. Her kom han på 8.-plass på 500 meter, med tiden 45,5. SkateResults.com - World Championships Men 1929 - Result 500 m Men (arkivert hos WayBack Machine), besøkt 17. oktober 2013. Hans landsmann Clas Thunberg vant VM-gull på denne distansen. Friman kom på 5.-plass på 500 meter både ved VM på skøyter 1934 og EM på skøyter 1935. 

På nasjonalt nivå har han fire medaljer, alle på 500 meter. Han fikk gull i 1929, sølv i 1928 og 1934, og bronse i 1935. 

 Personlige rekorder 
 Distanse  Tid  Dato  Sted  500 m  43,6  13. februar 1928   St. Moritz 1 500 m  2.30,5  11. februar 1934   Åbo 3 000 m  5.48,5  17. desember 1933   Tavastehus 5 000 m  9.33,9  14. januar 1928   Tammerfors 10 000 m  19.50,0  15. januar 1928   Tammerfors

 Referanser 

 Eksterne lenker 

  Profil på SkateResults.com (arkivert hos Wayback Machine)

Kategori:Finske skøyteløpere
Kategori:Finske mestere
Kategori:Olympiske bronsemedaljevinnere for Finland
Kategori:Olympiske bronsemedaljevinnere i hurtigløp på skøyter
Kategori:Medaljevinnere under Vinter-OL 1928
Kategori:Deltakere for Finland under Vinter-OL 1928
Kategori:Skøyteløpere under Vinter-OL 1928
Kategori:Personer fra Tammerfors
Kategori:Artikler i skøytesportprosjektet